|  |  |
| --- | --- |
| Institut "Jožef Stefan", Ljubljana, Slovenija |  |

objavlja delovno mesto na osnovi javnega razpisa Javne agencije za raziskovalno dejavnost RS (ARRS) »Spodbujanje zaposlovanja mladih doktorjev znanosti« v letu 2015:

ASISTENT Z DOKTORATOM m/ž

Pogoji:

* zahtevana stopnja izobrazbe: doktorat znanosti
* izvolitveni naziv: asistent z doktoratom
* zahtevana sposobnost: mentorske sposobnosti, sposobnost samostojnega raziskovalnega dela

Dodatni pogoji:

* kandidat/ka je opravil/a zagovor doktorske disertacije v obdobju od 01.01.2013 do 31.05.2015
* kandidat/ka je vpisan/a v evidenco brezposelnih oseb na Zavodu Republike Slovenije za zaposlovanje

Opis del in nalog:

Kandidat/ka bo opravljal/a raziskovalno delo na področjih strojnega učenja, umetne inteligence in analize grafov. Delo bo potekalo na podatkih in bo zahtevalo teoretično in praktično znanje.

Specifične zahtevane kvalifikacije so:   
- kandidat/ka mora imeti znanje o algoritmih na grafih in podatkovnih strukturah za grafe in njihovih implementacijah;  
- kandidat/ka mora imeti znanje o verjetnostnih metodah v strojnem učenju, predvsem za modeliranje vzročnosti, in jih znati implementirati;  
- kandidat/ka more imeti izkušnje s programiranjem in upravljanjem z veliko količino podatkov (Big Data).

Delovno razmerje bomo sklenili za določen čas 18 mesecev s polnim delovnim časom pod pogojem, da bo IJS izbran za sofinanciranje na javnem razpisu ARRS »Spodbujanje zaposlovanja mladih doktorjev znanosti« v letu 2015. Predviden začetek dela je 01.10.2015 oz. v skladu z odločitvijo ARRS.

Dodatne informacije lahko kandidati dobijo po telefonu 01 477 3234.

Pisne prijave z dokazili o izpolnjevanju pogojev in krajšim življenjepisom bomo sprejemali 3 dni po objavi oglasa na naslov:

##### Institut “Jožef Stefan”, Sekretariat, Jamova 39, 1000 Ljubljana.